sagorsarker/bangla-wikipedia huggingface dataset:
চাপড়া সরঞ্জানী ইউনিয়ন

চাপড়া সরঞ্জানী ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন। এটি ২৩.০৫ কিমি২ (৮.৯০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৮১০ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৬টি।
লক্ষ্মীচাপ ইউনিয়ন

লক্ষীচাপ ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন। এটি ৫৮.০৭ কিমি২ (২২.৪২ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,২৩১ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৮টি।
বাঙ্গালীপুর ইউনিয়ন

বাঙ্গালীপুর ইউনিয়ন বাংলাদেশের নীলফামারী জেলার সৈয়দপুর উপজেলার অন্তর্গত একটি ইউনিয়ন। এটি ৪১.৪৪ বর্গ কি. মি. (১৬.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩৭৯ জন। ইউনিয়নটিতে মোট গ্রামের সংখ্যা ৫টি ও মৌজার সংখ্যা ৫টি।
বোতলাগাড়ী ইউনিয়ন

বোতলাগাড়ী ইউনিয়ন বাংলাদেশের নীলফামারী জেলার সৈয়দপুর উপজেলার অন্তর্গত একটি ইউনিয়ন। এটি ৬৯.৮৮ বর্গ কি. মি. (২৬.৯৮ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,১৫০ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৯টি।
খাতামধুপুর ইউনিয়ন

খাতামধুপুর ইউনিয়ন বাংলাদেশের নীলফামারী জেলার সৈয়দপুর উপজেলার অন্তর্গত একটি ইউনিয়ন। এটি ২৯.৪২ বর্গ কি. মি. (১১.৩৬ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৫১৬ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৬টি।
পরমাণু শক্তি গবেষণা প্রতিষ্ঠান (বাংলাদেশ)

পরমাণু শক্তি গবেষণা প্রতিষ্ঠান হলো সাভার উপজেলা, বাংলাদেশ এ স্থাপিত বাংলাদেশ সরকারের পারমাণবিক গবেষণা কেন্দ্র। পারমাণবিক সম্পদ সম্পর্কে আরো দক্ষ প্রশিক্ষণ দেওয়ার জন্য প্রতিষ্ঠানটি গড়ে তোলা হয়েছে। বাংলাদেশ পরমাণু শক্তি কমিশন এটি নিয়ন্ত্রণ করে থাকে এবং কমিশনের অধীনে এটি সবথেকে বড় প্রতিষ্ঠান।
রাষ্ট্রপতি শেখ মুজিবুর রহমানের আদেশে ২৭ জানুয়ারি ১৯৭৩ সালে পারমাণবিক গবেষণা কেন্দ্র প্রতিষ্ঠা করা হয়। বেশিরভাগ এডুকেশনাল ইন্সটিটিউশন অফ পাকিস্তান এটোমিক এনার্জি কমিশন পশ্চিম পাকিস্থানে ছিলো। বাংলাদেশ স্বাধিনতা যুদ্ধের পর, বাংলাদেশের কাছে ছিলো শুধুমাত্র একটি ঢাকা পরমাণু শক্তি কেন্দ্র, বাংলাদেশ ইন্সটিটিউট অফ নিউক্লিয়ার এগ্রিকালচার এবং তিনটি নিউক্লিয়ার মেডিকেল সেন্টার। পরমাণু শক্তি গবেষণা কেন্দ্র ১৯৭৫ সালে গণকবাড়ি, সাভার উপজেলা, ঢাকা জেলায় প্রতিষ্ঠা করা হয়। এটি বাংলাদেশ পরমাণু কমিশনের অধীনে প্রতিষ্ঠা করা হয়, ১৯৭১ সালে বাংলাদেশ প্রতিষ্ঠার পর প্রতিষ্ঠানটি লোকবল সণ্কটে পড়ে।
১৯৮৬ সালে ৩ মেঘাওয়াট ট্রিগা মার্ক-২ রিসার্চ রিয়্যাক্টর প্রতিষ্ঠানে যোগ করা হয়। প্রতিষ্ঠানটির আঙ্গিকে একটি এড়িয়া ক্লিনিক রয়েছে, কেন্দ্রীয় প্রশাসনিক দালান এবং একটি অর্থনৈতিক এবং হিসাব দালান রয়েছে। ১৯৯৯ সালে একটি শক্তি একক, একটি প্রকৌশলি কর্মশালা এবং একটি কেন্দ্রীয় পাঠাগার প্রতিষ্ঠানটিতে যোগ করার পরিকল্পনা করা হয়।
প্রতিষ্ঠানঠিতে কর্মরত একজন প্রধান নির্বাহী কর্মকর্তা এবং একজন মহাপরিচালক, যাদের অধীনস্থ রয়েছেন আরো ৩৬৬ জন কর্মকর্তা এবং প্রায় দুই শতাধিক বিজ্ঞানী। ১৯৯৭ সালে পরমাণু শক্তি গবেষণা প্রতিষ্ঠানের দ্বিতীয় পর্যায়ের অবকাঠামোগত উন্নয়ন প্রক্রিয়া শুরু হয়েছিল যার আওতায় ২০০৭ সালে প্রতিষ্ঠানটিতে একটি এনার্জি ইউনিট, কেন্দ্রীয় প্রকৌশল ওয়ার্কশপ, কেন্দ্রীয় গ্রন্থাগার ও একটি ক্যাফেটেরিয়া স্থাপনের কাজ সম্পন্ন করা হয়েছে।
এ পর্যন্ত টেক-৯৯এম নামের ক্রোমোগ্রাফিক জেনারেটর উৎপাদন করা হয়েছে মোট ৫৭১টি। যা দেশের সকল পারমাণবিক মেডিসিন সেন্টারে সরবরাহ করা হয়েছে এবং এর সর্বমোট বাজারমূল্য ২ কোটি ৩৯ লক্ষ ৮২ হাজার টাকা। তাছাড়া মোট ২২ লক্ষ টাকার ৩০০ জিবিকিউ আয়োডিন ১৩১ জিআই উৎপাদন করা হয়েছে। আয়োডিন ১৩১ মূলত থাইরয়েড গ্রন্থির রোগ নির্ণয়ে ব্যবহৃত হয়ে থাকে। তাছাড়াও এটি থাইরোটক্সিকোসিস এবং থাইরয়েড ক্যান্সার চিকিৎসার কাজের জন্যও যথেষ্ট সুপরিচিত।
প্রতিষ্ঠানটির সবথেকে বড় সাফল্য এসেছে ট্রিগা মার্ক-২ গবেষণা চুল্লীর মাধ্যমে। এর বিমপোর্ট ২ একটি উচ্চ শক্তিশালী নিউট্রন পাউডার ডিফ্রেসোমিটার স্থাপন করা হয়েছে। যা দ্বারা বিভিন্ন ধাতব বস্তুর গঠন নির্ণয় এবং এর ব্যবহার নিশ্চিত করা সম্ভব।
এছাড়াও অন্যান্য সাফল্যগুলোর মধ্যে রয়েছে চিংড়ীর খোসা থেকে ছিটোসান তৈরির জন্য একটি সেমি পাইলট প্লান্ট তৈরি করা, যার মাধ্যমে প্রতি সপ্তাহে ১ কেজি কাইটোসান উৎপাদন করা সম্ভব।
বিভিন্ন দেশি বিদেশি স্বনামধন্য পত্র পত্রিকায় প্রতিষ্ঠানটি থেকে এখন পর্যন্ত মোট ১৫টি গবেষণা প্রবন্ধ প্রকাশিত হয়েছে। তাছাড়াও প্রতিষ্ঠানটি এখন পর্যন্ত একটি সার্ক সেমিনার আয়োজন করেছে।
সাভার ক্যাম্পাসের অধীনে সর্বমোট ১২টি স্বতন্ত্র প্রতিষ্ঠান রয়েছে, যা পরমাণুর সাথে সম্পর্কিত। প্রতিষ্ঠানগুলো হলো:
নীলফামারী জেলার ইউনিয়ন পরিষদসমূহ

নীলফামারী জেলার ইউনিয়ন পরিষদসমূহ হচ্ছে বাংলাদেশের রংপুর বিভাগের নীলফামারী জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৬টি উপজেলা, ৬০ টি ইউনিয়ন, ৩৭০ টি মৌজা, ৩৭৮ টি গ্রাম এবং ৪টি পৌরসভা নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
হিমানীশ গোস্বামী

হিমানীশ গোস্বামী (১৮ মার্চ ১৯২৬ – ১৪ মার্চ ২০১২) একজন ভারতীয় বিশিষ্ট রসসাহিত্যিক, সাংবাদিক ও ব্যঙ্গচিত্রী।
হিমানীশ গোস্বামীর জন্ম ব্রিটিশ ভারতের তৎকালীন বাংলার বর্তমানে বাংলাদেশের ফরিদপুর জেলার কালিকাপুরে মামার বাড়িতে ১৯২৬ খ্রিস্টাব্দের ১৮ই মার্চ। তাঁদের আদি বাড়ি ছিল ফরিদপুরেরই রতনদিয়া যা বর্তমান রাজবাড়ী জেলার অংশ। পিতা পরিমল গোস্বামী ছিলেন জনপ্রিয় বাঙালি সাহিত্যিক, সাংবাদিক ও চিত্রগ্রাহক। তার মাতা জ্যোৎস্না দেবী। দাদামশাই ছিলেন বাঙালি কবি যতীন্দ্রনাথ বাগচী ও কাকা জ্ঞানেন্দ্রনাথ বাগচী বিভিন্ন পত্র পত্রিকার প্রাবন্ধিক ছিলেন। সুস্থ সাংস্কৃতিক পরিমণ্ডলে তিনি বড় হয়ে ওঠেন। ১৯৩৭ খ্রিস্টাব্দে হিমানীশ পিতার সঙ্গে কলকাতার সিঁথির বাড়ীতে চলে আসেন। এখানে রাণী ভবানী স্কুলে তার বাল্যশিক্ষা শুরু। ১৯৪৪ খ্রিস্টাব্দে ম্যাট্রিক পাশ করেন। কলকাতার বিদ্যাসাগর কলেজ থেকে স্নাতক হওয়ার পর ১৯৫১ খ্রিস্টাব্দে বিলেত যান কার্টুন আঁকা শিখতে। সেখানে থাকেন ১৯৫৩ খ্রিস্টাব্দের জুলাই মাস পর্যন্ত।
বিলেতে কার্টুন শিক্ষা শেষ করে বেশ কয়েকটি প্রকাশন সংস্থায় গুরুত্বপূর্ণ পদে কাজ করেন। বিখ্যাত বিদেশি প্রকাশন সংস্থা ম্যাকগ্রহিলে তিনি ছিলেন বেশ কয়েক বছর। পরে যোগ দেন আনন্দবাজার পত্রিকায় (১৯৭২-৮৬)।
শরৎচন্দ্র পণ্ডিত (দাদাঠাকুর) ও শিবরাম চক্রবর্তী দ্বারা প্রভাবিত হিমানীশের লেখায় ছিল অনায়াস লঘু-পরিহাস। কথার 'পান' (Pun) আর নতুন শব্দ তৈরিতে তার জুড়ি মেলা ভার। সেই সঙ্গে তীক্ষ্ণ-রসসমালোচনায় বিদ্ধ করতেন রাজনৈতিক নেতা থেকে শুরু করে জনপ্রিয় সাহিত্যিকের রচনাকেও। হিমানীশের কথায়- 
ছাত্রাবস্থায় তার লেখা প্রকাশিত হত 'সচিত্র ভারত' পত্রিকায়। আর কলেজে পড়ার সময় থেকেই নিয়মিত লেখালেখির কাজ শুরু। ১৯৮৬ খ্রিস্টাব্দে এশিয়াটিক সোসাইটির প্রকাশনা উপদেষ্টার দায়িত্ব নেন। তার প্রথম প্রকাশিত বই টি ছিল ডেল কার্নেগির ইংরাজী গ্রন্থে এর বাংলা অনুবাদ। বিলেতে থাকাকালীন অভিজ্ঞতা নিয়ে তার লেখা 'লণ্ডনের পাড়ায়', 'বিলিতি বিচিত্রা', 'লণ্ডনের আড্ডায়'৷ তার বিলেত-বাসের কাহিনীগুলি আজকাল থেকে প্রকাশিত হয়েছে দুই খণ্ডে 'লণ্ডন সমগ্র'। ছোটদের কাছেও তিনি ছিলেন প্রিয় লেখক। আর তার লেখার সঙ্গে জড়িয়ে থাকত তারই আঁকা কার্টুনধর্মী ছবিগুলি। শিশু সাহিত্যে সর্বভারতীয় সম্মান ছাড়াও ২০০১ খ্রিস্টাব্দে পেয়েছিলেন 'প্রাচ্য কলাকেন্দ্র পুরস্কার'।
হিমানীশ গোস্বামী র গ্রন্থ সংখ্যা শতাধিক। তন্মধ্যে উল্লেখযোগ্য গ্রন্থগুলি হল -
প্রোস্টেট ক্যান্সারে আক্রান্ত হয়ে দীর্ঘরোগভোগের পর হিমানীশ গোস্বামী ২০১২ খ্রিস্টাব্দের ১৪ ই মার্চ কলকাতার এক নার্সিং হোমে ৮৬ বৎসর বয়সে মৃত্যুবরণ করেন।
জুরা বেগম

জুরা বেগম (আয়ে নুউন্ত নামেও পরিচিত) হলেন একজন বর্মী নারী রাজনীতিবিদ। তিনি বার্মা ইউনিয়নে নির্বাচিত প্রথম দুইজন মহিলা সাংসদের একজন ছিলেন, অন্যজন ছিলেন খিন কি। তিনি বার্মার আরাকানের রাজনীতিবিদ ছিলেন (বর্তমানে যা রাখাইন রাজ্য, মায়ানমার)। তিনি ১৯৫১ সালের বর্মী সাধারণ নির্বাচনে, মংডু-২ আসনের প্রতিনিধি হিসাবে বার্মার সংসদে সাংসদ নির্বাচিত হয়েছিলেন।
সঞ্জীবনী (চলচ্চিত্র)

সঞ্জীবনী একটি বাংলা চলচ্চিত্র যেটি সুকুমার দাসগুপ্ত পরিচালনা করেন। এই চলচ্চিত্রটি ১ জানুয়ারি ১৯৫২ সালে এম.পি. প্রোডাকশনস প্রাইভেট লিমিটেড ব্যানারে মুক্তি পেয়েছিল। এই সিনেমাটির মুখ্য চরিত্রে অভিনয় করেন উত্তম কুমার, রেভা দেবী এবং সন্ধ্যা রানী।
দ্বিতীয় ইবরাহিম খান

ইবরাহিম খান ("সময়কাল:" ১৬৮৯–১৬৯৭; মৃত্যু–১৭০১) হলেন আওরঙ্গজেব এর রাজত্বে বাংলার শেষ সুবেদার। তার একমাত্র পুত্রের নাম ওয়াজির ইব্রাহিম খান (১৬৫৪ – ১৭১৩)জাহানদার শাহ এর সম্রাজ্যে দিওয়ান ছিলেন। ফর‌রুখসিয়ার এর আদেশে তাকে হত্যা করা হয়। তিনি ছিলেন সম্রাট শাহজাহান এর দরবারের পারস্য দেশিয় বিখ্যাত আমীর আলী মর্দান খান জিগের জ্যেষ্ঠ পুত্র। পিতার মৃত্যুর ইবরাহিম খানকে চার হাজারি মনসেব প্রধান করা হয়।
তিনি আলি মার্দান খান এর বড় ছেলে। আলি মর্দান খান অভিজাত পার্সিয়ান বংশের সন্তান ছিলেন। পূর্বে তিনি বাংলার গভর্নর এর আদেশে কাশ্মীর, লাহোর এবং বিহারে সুবেদার এর দায়িত্ব পালন করেছেন। যবরদস্ত খান নামে তার একটি পুত্র ছিলো।
তার সময়ে বেশকিছু ইংরেজ এবং ফ্রান্স ব্যবসায়ীদের বাংলায় ব্যবসায়ীক লেনদেন করার অনুমতি দেওয়া হয়। ১৬৯৫-১৬৯৬ সালের দিকে তিনি চন্দ্রকোনা জমিদারের বিদ্রোহ ঠেকাতে ব্যর্থ হন। এরপর ১৬৯৭ সালে আওরঙ্গজেবের নিজের নাতি আজিম-উস-শানকে তার স্থলাভিষিক্ত করেন।
সম্রাট শাহজাহানের শেষ বয়সে, যখন তার উত্তরাধিকার নিয়ে পুত্রদের মধ্যে বিদ্রোহ বেধে যায় তখন তিনি যুদ্ধের সময় দারার পক্ষ নিয়েছিলেন। দারার পতন ঘটলে তিনি মুরাদের অধীনে চাকরি নেন এবং এরপর তিনি আওরঙ্গজেবের সভায় চাকরিতে যোগ দেন। তিনি এরপর গভর্নরের আদেশে কাশ্মীর, লাহোর ও বিহারের সুবাহদার হিসেবে দায়িত্ব পালন করেন এবং তাঁর পদমর্যাদা বৃদ্ধি পেয়ে পাঁচ হাজারি মনসবে উন্নীত হয়। ১৬৭৬ সালে তিনি তার পদ পাঁচ হাজারি মনসব থেকে পদত্যাগ করেন এবং তা গ্রহণ করা হয়। কিন্তু ১৬৭৯ সালে তিনি পুনরায় কাশ্মীরের সুবাহদার হিসেবে যোগ দেন। ১৬৮৩ সালে তার পুত্র ফিদাই খানের সাহায্যে তিনি তিব্বত যুদ্ধে জয়লাভ করেন। সম্রাট তার এই কাজে খুশি হয়ে তার জন্য প্রশংসাসংবলিত চিঠি পাঠান এবং তার সাথে উপহারস্বরুপ বিশেষ পদমর্যাদাসূচক এক প্রস্থ পোশাক, সাত হাজার টাকা মূল্যের ইলাকা মুক্তাসহ রত্নখচিত একটি ফুলকাটারা তরবারি, দুই শত মোহর মূল্যের একটি স্বর্ণসজ্জিত আরবীয় ঘোড়া এবং সম্রাটের নিজের হাতিশালা থেকে পনেরো হাজার টাকা মূল্যের একটি হাতি উপহার দেন।
শেষ বয়সে তাকে বাংলার সুবাহদার হিসেবে নিয়োগ দেয়া হয়। তখন তার শখ ছিলো বিভিন্ন ফার্সি বই পড়া। কিন্তু তিনি এর পাশাপাশি কৃষি ও বাণিজ্যে উন্নতি করেছিলো, এর পাশাপাশি তিনি সবসময় ন্যায়বিচার করতো যার কারণে ইংরেজ বণিকরা তাকে খুব পছন্দ করতো।
বাংলার সুবাহদার হিসেবে তার প্রথম কাজ ছিলো সম্রাটের আদেশে ঢাকায় আটককৃত ইংরেজ বণিকদের মুক্ত করা। এ সম্পর্কে ইতিহাসবিদ চার্লস স্টুয়ার্ট মনে করেন যে "সম্রাট নিশ্চই ইংরেজ বাণিজ্য থেকে আসা রাজস্ব আয় হারাতে চাননি, তাদের এ করের বার্ষিক পরিমাণ ছিলো ৮৭ হাজার পাউন্ড। তাছাড়া সমুদ্রপথে ইংরেজরা অনেক শক্তিশালী ছিলো, তারা ইচ্ছে করলে মক্কায় হজ যাত্রায় বাধা দিতে পারতো।"
২ জুলাই ১৬৮৯ সালে ইংরেজদের বাংলায় পুনরায় ব্যবসা শুরু করার জন্য ইব্রাহিম খান কুঠির কর্মকর্তাদের একটি পত্র পাঠান। যার ফলে ১৬৯০ ইংরেজ এবং মুঘলদের মধ্যে একটি ব্যবসায়িক শান্তি চুক্তি হয়। এর ফলস্বরুপ সম্রাট সম্রাজ্যের ক্ষতিপূরণবাবদ একটি নতুন আইন জারি করেন। আইন জারি করার পর ব্যবসায়ী জব চার্নক তার কর্মকর্তাদের নিয়ে ব্যবসা করার জন্য ফিরে আসেন।
১৬৯৫ থেকে ১৬৯৬ সালে মেদিনীপুর জেলার চন্দ্রকোণার জমিদার শোভা সিংহ বিদ্রোহ করে বসে, কিন্তু ইব্রাহিম খান বিদ্রোহ ঠেকাতে ব্যর্থ হলে সম্রাট আওরঙ্গজেব তার নাতি আজিম-উস-শানকে বাংলা, উড়িষ্যা এবং বিহারের সুবাহদার হিসেবে নিয়োগ দেন।
এনএক্সটি ইউকে টেকওভার: ব্ল্যাকপুল ২

এনএক্সটি ইউকে টেকওভার: ব্ল্যাকপুল ২ একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটি ইউকের জন্য প্রযোজনা করেছিল। এই অনুষ্ঠানটি ইংল্যান্ডের ল্যাঙ্কাশায়ারের ব্ল্যাকপুলের ইমপ্রেস বলরুমে ২০২০ সালের ১২ই জানুয়ারি তারিখে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি ইউকে টেকওভার কালানুক্রমিকের অধীনে প্রচারিত তৃতীয় অনুষ্ঠান ছিল।
এই অনুষ্ঠানে সর্বমোট পাঁচটি ম্যাচ অনুষ্ঠিত হয়েছিল। এই অনুষ্ঠানের সর্বশেষ ম্যাচে ওয়াল্টার ডাব্লিউডাব্লিউই যুক্তরাজ্য চ্যাম্পিয়নশিপ ধরে রাখতে জো কফিকে সাবমিশনের মাধ্যমে পরাজিত করেছিল। অন্য ম্যাচে, গ্যালাস (মার্ক কফি এবং উলফগ্যাং) ইম্পেরিয়াম (ফ্যাবিয়ান আইকনার, মার্সেল বার্থেল), গ্রিজেলড ইয়াং ভেটেরান্স (জ্যাক গিবসন এবং জেমস ড্রেক) এবং মার্ক অ্যান্ড্রুজ ও ফ্ল্যাশ মরগান ওয়েবস্টারকে ফ্যাটাল ৪-ওয়ে ম্যাচে হারিয়ে এনএক্সটি ইউকে ট্যাগ টিম চ্যাম্পিয়নশিপ ধরে রেখেছে। কে লি রে টনি স্টর্ম এবং পাইপার নিভেনকে ত্রিপল থ্রেট ম্যাচে হারিয়ে এনএক্সটি ইউকে নারী চ্যাম্পিয়নশিপ ধরে রেখেছে।
মাল পাহাড়িয়া

মাল পাহাড়িয়া জনগণ বাংলাদেশ এবং ভারতের পশ্চিমবঙ্গ, বিহার এবং ঝাড়খণ্ড রাজ্যের একটি উপজাতির সম্প্রদায়। এদেরকে পশ্চিমবঙ্গ, বিহার এবং ঝাড়খণ্ড সরকার তফসিলি উপজাতি হিসাবে তালিকাভুক্ত করেছে। 
তাদের মাতৃভাষা হচ্ছে মাল পাহাড়ি ভাষা। তবে তাদের অনেকেই নিজেদের মধ্যে কথোপকথনের সময় বাংলা ভাষার একটি বিকৃত রূপে কথা বলে। অন্যদের সাথে তারা বাংলা এবং হিন্দি ভাষায় কথা বলে। তাদের অধিকাংশ অশিক্ষিত হওয়ায় তাদের ভাষার কোন লেখ্য রূপ নেই। তারা তাদের ভাষা লিখতে বাংলা এবং দেবনাগরী লিপি ব্যবহার করে।
দামিন-ই-কোহ-এর দক্ষিণাঞ্চলের পাহাড়ে এবং সাঁওতাল পরগনার দক্ষিণ-পূর্ব দিকে বসবাসকারী মাল পাহাড়িয়ারা হিন্দু ধর্মে রূপান্তরিত হয়েছে।
বাংলাদেশে বসবাসকারী মাল পাহাড়িয়ারাও হিন্দুধর্মে রূপান্তরিত হয়েছে। তবে তারা পুরোপুরিভাবে হিন্দু সংস্কৃতি গ্রহণ করেনি। তারা লক্ষ্মী, মনসা, কালী এবং দুর্গার মতো হিন্দু দেবদেবীর পূজা করলেও নিজেরা এসব দেবদেবীর কোন মূর্তি তৈরি করে পূজা করে না। 
মাল পাহাড়ীরা কৃষিকাজ এবং বনজ উৎপাদনের মাধ্যমে জীবিকা নির্বাহ করে। ভাত তাদের প্রধান খাদ্য। এছাড়াও তারা মুগ, মসুর, কুলথি এবং লর জাতীয় ডাল খায়। তারা নিরামিষভোজী নয়, তবে গরুর মাংস খায় না। পুরুষ এবং মহিলা উভয়ই মদ পান করে। এই মদ ঘরে তৈরি বা বাজার থেকে কেনা হতে পারে। তারা আদিবাসী চুরুটের মাধ্যমে ধূমপান করে এবং চুন (খাইনি) এবং পান মিশিয়ে তামাক চিবিয়ে খায়।
রয়্যাল রাম্বল (২০২০)

রয়্যাল রাম্বল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০২০ সালের ২৬শে জানুয়ারি তারিখে মার্কিন যুক্তরাষ্ট্রের টেক্সাসের হিউস্টনের মিনিট মেইড পার্কে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি রয়্যাল রাম্বল কালানুক্রমিকের অধীনে প্রচারিত তেত্রিশতম অনুষ্ঠান ছিল।
প্রাক-প্রদর্শনে দুইটি সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ড্রু ম্যাকইন্টায়ার পুরুষদের রয়্যাল রাম্বল ম্যাচ জয়লাভ করেছিল, অন্যদিকে নারীদের রয়্যাল রাম্বল ম্যাচ জয়লাভ করেছিল শার্লট ফ্লেয়ার। অন্যান্য শীর্ষস্থানীয় ম্যাচে, "দ্য ফিন্ড" ব্রেই ওয়াট ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত স্ট্র্যাপ ম্যাচে ড্যানিয়েল ব্রায়ানকে, রোমান রেইন্স ফলস কাউন্ট অ্যানিওয়্যার ম্যাচে ব্যারন করবাইনকে এবং বেকি লিঞ্চ ডাব্লিউডাব্লিউই র নারী চ্যাম্পিয়নশিপের জন্য আসকাকে সাবমিশনের মাধ্যমে হারিয়েছে। এই অনুষ্ঠানের পুরুষদের রয়্যাল রাম্বল ম্যাচে এজ প্রত্যাবর্তন করেছিলেন; যিনি ২০১১ সালে ঘাড়ে আঘাত পাওয়ার কারণে অবসর গ্রহণ করেছিলেন।
ব্র্যান্ড
ব্র্যান্ড
আসজাদ রেজা খান

আসজাদ রেজা খান একজন ভারতীয় ইসলামি পণ্ডিত। তিনি প্রয়াত মুফতি আখতার রেজা খানের পুত্র। তিনি আহমদ রেজা খান বেরলভীর পরিবারের বর্তমান ব্যক্তিত্ব। তাকে সুন্নি মুসলমানরা "কাযি আল-কুদাআত" (প্রধান ইসলামী বিচারপতি) উপাধিতে ভূষিত করেছে।
প্রশিকা

প্রশিকা (প্রশিকা মানবিক উন্নয়ন কেন্দ্র) ১৯৭৬ সালে সাবেক চেয়ারম্যান ও প্রতিষ্ঠাতা ডাক্তার কাজী ফারুক আহমেদ প্রতিষ্ঠিত একটি বাংলাদেশ ভিত্তিক সংস্থা, যা স্থানীয় সংগঠনের একটি নেটওয়ার্কের মাধ্যমে দারিদ্রদের মধ্যে স্বনির্ভরতা বৃদ্ধিতে কাজ করে। বর্তমান চেয়ারম্যান মিজ রোকেয়া ইসলাম। প্রশিকার গুরুত্বপূর্ণ কর্মসূচিগুলির মধ্যে রয়েছে: বিভিন্ন স্তরে দরিদ্রদের জনসংগঠন নির্মাণ; আত্মকর্মসংস্থান ও আয় বৃদ্ধির মাধ্যমে দরিদ্র জনগণকে স্বনির্ভর করে তোলা; সর্বজনীন শিক্ষা; মানবিক উন্নয়ন ও দক্ষতা বিষয়ক প্রশিক্ষণ; স্বাস্থ্য শিক্ষা ও স্বাস্থ্য অবকাঠামো নির্মাণ; নারীর সমন্বিত ও বহুমুখি উন্নয়ন; জৈবকৃষি উন্নয়ন; সেচ ও উন্নত কৃষি-প্রযুক্তি সেবা প্রদান; মৎস্য ও পশুসম্পদ উন্নয়ন; সামাজিক বনায়ন; জলবায়ু পরিবর্তনের চ্যালেঞ্জ মোকাবিলা; গণসংস্কৃতির বিকাশ ও তার মাধ্যমে জনসচেতনতা বৃদ্ধি; দুর্যোগ ব্যবস্থাপনা; এবং মুক্তিযুদ্ধ বিষয়ক কর্মসূচি। 
কাজী ফারুক আহমেদ ১৯৭৬ সালে প্রশিকা প্রতিষ্ঠা করেন। তিনি দুর্ভিক্ষগ্রস্থ উত্তরবঙ্গে কাজ করার সময় দেখতে পান যে বাজারে খাবারের ঘাটতি থাকায় দরিদ্র মানুষেরা খাদ্য কিনতে পারছিল না এবং ফলস্বরূপ অনাহারে তারা মারা যাচ্ছে। তিনি লক্ষ করেন যে এই গুরুতর অবিচারের বিরুদ্ধে মানুষ প্রতিবাদ করছে না। এই অভিজ্ঞতা এবং পর্যবেক্ষণ থেকে তিনি বুঝতে পেরেছিলেন যে দারিদ্র্য ও দুর্ভিক্ষের কারণে দারিদ্র লোকদের তাদের অধিকার লঙ্ঘনের বিরুদ্ধে প্রতিবাদ করার ক্ষমতা নেই। দরিদ্রের অর্থনৈতিক শক্তি নেই এবং তাদের সামাজিক ও রাজনৈতিক ক্ষমতা নেই। এই উপলব্ধি হতে তিনি বিশ্বাস করেছিলেন যে দরিদ্ররা অর্থনৈতিক ও সামাজিক ক্ষমতায়নের প্রক্রিয়াতে জড়িত থাকলে আসল দারিদ্র্য বিমোচনের ঘটনা ঘটবে। আয় বৃদ্ধি ও কর্মসংস্থান বৃদ্ধির কর্মসূচি, তাদের অর্থনৈতিক ক্ষমতায়ন বাড়িয়ে তুলবে। প্রশিক্ষণ ও শিক্ষার কার্যক্রমগুলি তাদের সচেতনতা এবং সংগঠিত করার ক্ষমতা বৃদ্ধি করবে, যা সামাজিক ক্ষমতায়ন নিশ্চিত করবে এবং দরিদ্র ও প্রান্তিক মানুষ তাদের অধিকার অর্জনের উদ্যোগ নিতে পারবে। এই লক্ষ্যে ডঃ কাজী ফারুক আহমেদ প্রশিকা প্রতিষ্ঠা করেছিলেন।
ভাওয়াল ইউনিয়ন

ভাওয়াল ইউনিয়ন বাংলদেশের ঢাকা বিভাগের ফরিদপুর জেলার সালথা উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-মোঃ ফারুকউজ্জামান
আটঘর ইউনিয়ন

আটঘর ইউনিয়ন বাংলদেশের ঢাকা বিভাগের ফরিদপুর জেলার সালথা উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
মাঝারদিয়া ইউনিয়ন

মাঝারদিয়া ইউনিয়ন বাংলদেশের ঢাকা বিভাগের ফরিদপুর জেলার সালথা উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান:
১. কাগদী মুরুটিয়া আলহাজ্ব মোঃ আব্দুল মজিদ উচ্চ বিদ্যালয়।
২. কাগদী আদর্শ শিশু শিক্ষালয়।
৩. কাগদী সর্জনকান্দা সরকারি প্রাথমিক বিদ্যালয়।
৪. শাহ সিরাজ কাগদী বাতাগ্রাম সরকারি প্রাথমিক বিদ্যালয়।
৫. কাগদী চান্দাখোলা সরকারি প্রাথমিক বিদ্যালয়।
মাঝারদিয়া ইউনিয়নে রয়েছে ফরিদপুর জেলার ঐতিহ্যবাহী এবং প্রাচীন কাগদী বাঁওড়। এছাড়া আরও রয়েছে খালিশপুট্টি হাজী বাড়ি যেখানে প্রতি বছর মাঘী পুর্ণিমা উপলক্ষ্যে বিশাল মেলা বসে।
বর্তমান চেয়ারম্যান-
বল্লভদী ইউনিয়ন

বল্লভদী ইউনিয়ন বাংলদেশের ঢাকা বিভাগের ফরিদপুর জেলার সালথা উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
গট্টি ইউনিয়ন

গট্টি ইউনিয়ন বাংলদেশের ঢাকা বিভাগের ফরিদপুর জেলার সালথা উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
চাপা বিল, হরি বিল
বর্তমান চেয়ারম্যান- হাবিবুর রহমান লাভলু
যদুনন্দী ইউনিয়ন

যদুনন্দী ইউনিয়ন বাংলদেশের ঢাকা বিভাগের ফরিদপুর জেলার সালথা উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
রামকান্তপুর ইউনিয়ন

রামকান্তপুর ইউনিয়ন বাংলদেশের ঢাকা বিভাগের ফরিদপুর জেলার নগরকান্দা উপজেলার একটি ইউনিয়ন।
 আয়তন ১৬.৬১ বর্গ কিলোমিটার। মোট জনসংখ্যা হলো ১৭,১৫৬ জন। যার মধ্যে পুরষ ৮,৫৫৫ জন ও মহিলা ৮৬০১ জন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান- ইশারত হোসেন
সোনাপুর ইউনিয়ন, সালথা

সোনাপুর ইউনিয়ন বাংলদেশের ঢাকা বিভাগের ফরিদপুর জেলার সালথা উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
ফরিদপুর জেলার ইউনিয়নসমূহ

ফরিদপুর জেলা বাংলাদেশের ঢাকা বিভাগের একটি গুরুত্বপূর্ণ প্রশাসনিক অঞ্চল এবং স্থানীয় সরকার একটি প্রশাসনিক ইউনিট। জেলায় মোট ৬টি পৌরসভা, ৪টি আসন ও ৯টি উপজেলার ৮১টি ইউনিয়ন পরিষদ নিয়ে গঠিত হয়েছে। নিম্নে ইউনিয়নের তালিকা উল্লেখ করা হল:
৪৩২ পার্ক অ্যাভিনিউ

৪৩২ পার্ক অ্যাভিনিউ সেন্ট্রাল পার্ককে উপেক্ষা করে নিউ ইয়র্ক সিটির মিডটাউন ম্যানহাটনের ৫৭তম স্ট্রিট এবং পার্ক অ্যাভিনিউয়ের আবাসিক আকাশচুম্বী ভবন। ১,৩৯৬-ফুট লম্বা (৪২৫.৫ মিটার) ভবনটি সিআইএম গোষ্ঠী ও হ্যারি বি ম্যাকলো দ্বারা তৈরি করা হয় এবং স্থপতি রাফায়েল ভায়োলি ভবনের নকশা করেন। এটিতে ১২৫ টি কনডমিনিয়ামের পাশাপাশি বাসিন্দাদের জন্য একটি ব্যক্তিগত রেস্তোরাঁর মতো সুবিধা রয়েছে। ৪৩২ পার্ক এভিনিউ বিলিয়নেয়ার্স রো-তে অবস্থিত এবং শহরের বেশ কয়েকটি ব্যয়বহুল আবাসস্থল রয়েছে এখানে, মধ্যম ইউনিটগুলি দশ লক্ষ মিলিয়ন ডলারের বিনিময়ে বিক্রি করা হয়।
৪৩২ পার্ক এভিনিউ সাবেক ড্রেক হোটেলের স্থানে অবস্থিত, যা ২০০৬ সালে ম্যাকল্লোকের কাছে বিক্রি করা হয়। অর্থায়নের অভাবে পাশাপাশি স্থানের সম্পত্তি অর্জনে অসুবিধার কারণে প্রকল্পটি পাঁচ বছরের জন্য বিলম্বিত হয়। ২০১১ সালে ৪৩২ পার্ক এভিনিউয়ের জন্য নির্মাণ পরিকল্পনা অনুমোদিত হয় এবং পরের বছর খননকাজ শুরু হয়। ৪৩২ পার্ক এভিনিউয়ের মধ্যে বিক্রয় ২০১৩ সালে চালু হয়; ভবনের কাঠামোগত নির্মাণ বা টপ-আউট ২০১৪ সালের অক্টোবরে এবং আনুষ্ঠানিকভাবে ২০১৫ সালে সম্পূর্ণ হয়। কাঠামোটিতে আবাসিক ইউনিট সহ সাতটি ১২-তলা লম্বা বিভাগ রয়েছে। প্রতিটি বিভাগটি কোনও জানালা বা অভ্যন্তরীন স্থান ব্যতীত দ্বিতল-লম্বা বিভাগ দ্বারা পৃথক, ফলে বায়ু ভবনের মধ্য দিয়ে চলাচল করতে পারে কোন বাধা ছাড়াই।
এর সমাপ্তির সময়, ৪৩২ পার্ক এভিনিউ ছিল মার্কিন যুক্তরাষ্ট্রের তৃতীয় উচ্চতম ভবন এবং বিশ্বের উচ্চতম আবাসিক ভবন। ২০২০ সালের হিসাবে, এটি আমেরিকা যুক্তরাষ্ট্রের ষষ্ঠ-দীর্ঘতম ভবন, নিউ ইয়র্ক সিটির পঞ্চম-উচ্চতম ভবন এবং বিশ্বের তৃতীয়-উচ্চতম আবাসিক ভবন।
২১-তলা, ৪৯৫ টি-কক্ষ বিশিষ্ট ড্রাক হোটেলটি ১৯২৬ সালে পার্ক অ্যাভিনিউয়ের কোণে এবং ৫৬তম স্ট্রিটে নির্মিত হয়। ২০০৬ সালের জানুয়ারীর মধ্যে হোটেলটির তৎকালীন মালিক হোস্ট হোটেলস ও রিসর্টস এই সম্পত্তিটি "৪০০ মিলিয়ন ডলারের মাঝামাঝি মধ্যে" বিক্রি করার পরিকল্পনা করন, মূলত পুরাতন হোটেলটিকে একটি মিশ্র-ব্যবহারের আকাশচুম্বী ভবনের দ্বারা প্রতিস্থাপনের প্রত্যাশায় স্থানটি বিপণন করেন। বিকাশকারী হ্যারি বি ম্যাকলো ২০০৬ সালে ৪১৮ মিলিয়ন ডলার (২০১৮ সালে $৫৪০ মিলিয়নের সমতূল্য ) মূল্যে স্থানটি ক্রয় করে।
হোটেলটি তার অধিগ্রহণের পরে, হ্যারি বি ম্যাকলো ফরাসি খাবারের সংস্থা ফাউচনকে ড্রেক হোটেলের নিচতলায় তাদের ইজারার শর্তগুলি সংক্ষিপ্ত করতে এবং ২০১৬ সালের পরিবর্তে এপ্রিল ২০০৭ সালে খালি করার জন্য ৪ মিলিয়ন ডলার প্রদান করে। চুক্তি হওয়ার অল্প সময় পরে, ফাউচন নিউইয়র্ক সুপ্রিম কোর্টে হ্যারি বি ম্যাকলো বিরুদ্ধে মামলা দায়ের করে দাবি করেন যে বিকাশকারী সংস্থা ভারার দিয়ে তাদের প্রবেশদ্বারটি আটকে রেখে হোটেলটির বাথরুমগুলিতে শীতাতপ নিয়ন্ত্রণ এবং প্রবেশের ব্যবস্থা বন্ধ করে দেওয়ার হুমকি দিয়ে দোকান ছেড়ে যাওয়ার জন্য হয়রানি করছে।
আনন্দমার্গ

আনন্দমার্গ বা আনন্দমার্গ প্রচারক সংঘ (আনন্দের পথের প্রচারের সংস্থা) হল একটি বিশ্বব্যাপী সামাজিক-আধ্যাত্মিক সংগঠন। এটি ১৯৫৫ সালের ভারতের বিহারের জামালপুরে প্রভাতরঞ্জন সরকার (শ্রীশ্রীআনন্দমূর্ত্তি) কর্ত্তৃক প্রতিষ্ঠিত হয়। বর্তমানে এই সংঘটনটি বিশ্বের ১৮০টিরও বেশি দেশে সক্রিয় আছে। এর মূলমন্ত্র হল "আত্মমোক্ষার্থং জগদ্ধিতায় চ" অর্থাৎ আত্মার মোক্ষপ্রাপ্তি ও জগতের কল্যাণ সাধন করা।
প্রভাতরঞ্জন সরকার দ্বারা ব্যাখ্যা করা তন্ত্র যোগ আনন্দমার্গের ভিত্তি হিসাবে কাজ করে। তাঁর শিক্ষা অনুসারে, তন্ত্র মানে মনের প্রসারণের মাধ্যমে অন্ধকার থেকে মুক্তি। ধ্যান হল এই তান্ত্রিক ঐতিহ্যের প্রধান আধ্যাত্মিক অনুশীলন, যা অনুশীলনকারীকে দুর্বলতা এবং অপূর্ণতা কাটিয়ে উঠতে সাহায্য করে। আনন্দ মার্গে মুক্তির পথ ধর্মীয় গোঁড়ামি, কুসংস্কার, কৃত্রিম সামাজিক বাধা এবং আচার-অনুষ্ঠান থেকে মুক্ত। আনন্দ মার্গ আধ্যাত্মিকতা এবং মুক্তিকে জাতি, বর্ণ, ধর্ম, জাতীয়তা, লিঙ্গ, আর্থ-সামাজিক অবস্থা বা বিশ্বাস ব্যবস্থা নির্বিশেষে প্রত্যেক ব্যক্তির জন্মগত অধিকার হিসাবে স্বীকৃত করে।
আনন্দ মার্গ অনুশীলনের ভিত্তি হল 'ষোড়শ বিধি' নামক নিয়মের একটি সেট দ্বারা আচ্ছাদিত। যা অনুশীলনকারীকে আধ্যাত্মিক এবং সামাজিক উভয় দিকেই গাইড করে। এতে যোগাসন, মুদ্রা, বাঁধা, প্রাণায়াম, স্ব-ম্যাসেজ এবং দুটি নির্দিষ্ট নৃত্য (কৌষিকী এবং তান্ডব) রয়েছে । ল্যাক্টো- ভেজিটেরিয়ান ডায়েট এবং উপবাসও যোগিক অনুশীলনের একটি মৌলিক অংশ হিসেবে অন্তর্ভুক্ত। আনন্দ মার্গের লক্ষ্য হল " আত্ম-উপলব্ধি এবং সকলের কল্যাণ"।
আনন্দমার্গের আদর্শ সম্পর্কিত কিছু গুরুত্বপূর্ণ বিষয় – গুরু, গুরু সকাশ, নমস্কার, যোগসাধনা ও সাধনাক্রম, দীক্ষা, প্রভাত সঙ্গীত, পাঞ্চজন্য, কীর্ত্তন (বাবা নাম কেবলম্), চরম নির্দেশ, ধর্মচক্র, ধর্মমহাচক্র, ধর্ম-মহাসম্মেলন, সেমিনার, তত্ত্বসভা, স্বাধ্যায়, প্রতীক, পতাকা, মার্গীয় অনুশাসন, স্নান-বিধি, উপবাস বিধি, যম-নিয়ম,আসন, প্রাণায়াম, কৌষিকী নৃত্য, তান্ডব নৃত্য, ষোড়শ-বিধি, পঞ্চদশ শীল, সকল প্রকার জীবের সেবা ও ত্রাণকার্য, শিক্ষা, সাহিত্য, সমাজ আন্দোলন, নিজস্ব বিধিতে কুসংস্কারমুক্ত সমস্ত ধরনের সামাজিক অনুষ্ঠান পালন, পণবিহীন বৈপ্লবিক বিবাহ, এক মানবসমাজ, মানবধর্ম, কৃষি গবেষণা, ইত্যাদি।
প্রভাত রঞ্জন সরকার বা শ্রী শ্রী আনন্দমূর্তি ভারতের বিহারের জামালপুরে ১লা জানুয়ারি ১৯৫৫-এ আনন্দ মার্গ প্রতিষ্ঠা করেন। এর বিবৃত উদ্দেশ্য হল "আত্মমুক্তি এবং জগৎকল্যাণ"।
সমগ্র বিশ্বে সর্বাত্মক সেবামূলক কাজ চালিয়ে যাবার জন্য আনন্দমার্গের ৯টি প্রধান সেক্টর বা হেডকোয়ার্টার রয়েছে।এগুলো হলো – দিল্লি সেক্টর, হংকং সেক্টর, ম্যানিলা সেক্টর, নিউইয়র্ক সেক্টর, জর্জটাউন সেক্টর, সুবা সেক্টর, কায়রো সেক্টর, নাইরোবি সেক্টর এবং বার্লিন সেক্টর। বিশাল কর্মযজ্ঞকে সাফল্যমন্ডিত করে তোলার জন্য আনন্দমার্গের মোট ২৮টি বিভাগ রয়েছে। এই বিভাগগুলোর আবার উপবিভাগও রয়েছে।
শ্রীশ্রীআনন্দমূর্ত্তিজী ও আনন্দমার্গের বর্ষানুক্রমিক ইতিহাস (অসম্পূর্ণ)–
প্রহসন

প্রহসন হল এক ধরনের হাস্যরসাত্মক নাটক। এর উদ্দেশ্য হল হাস্যরস ও ব্যঙ্গ-বিদ্রুপের আড়ালে অতিরঞ্জিত, অসংযত ও অভাবনীয় অবস্থা সৃষ্টির মাধ্যমে দর্শকদের বিনোদন প্রদান করা। এর মাধ্যমে বিভিন্ন সামাজিক বিষয়াদি, যেমন - অনৈতিকতা, অনাচার, ধর্মীয় গোঁড়ামি ও রক্ষণশীলতা এবং প্রাত্যহিক জীবনের ত্রুটি-বিচ্যুতিসমূহ চিত্রিত হয়ে থাকে। প্রহসনের প্রধান বৈশিষ্ট হল শারীরিক হাস্যরস, ইচ্ছাকৃত উদ্ভট বা অর্থহীন কার্যকলাপের ব্যবহার এবং বিশেষ রীতির চরিত্রের সংযোগ ও অভিনয়। এটি প্রায়ই একটি নির্দিষ্ট স্থানের পটভূমিতে হয়ে থাকে, যেখানে সকল ঘটনাবলি ঘটে। ফলে এর দৈর্ঘ্য সাধারণত স্বল্প হয়ে থাকে, যা এক থেকে দুই অঙ্কের মধ্যে সীমাবদ্ধ। প্রহসন মূলত মঞ্চস্থকরণ বা চলচ্চিত্রায়নের জন্য লেখা হয়।
প্রহসনের উৎপত্তি হয় মধ্যযুগীয় ধর্মীয় নাটকগুলির অভিনয়শিল্পীদের উদ্ভাবনার মধ্য দিয়ে। পঞ্চদশ ও ষোড়শ শতাব্দীতে নাটকের এই ধরনটি হাস্যরসের মধ্যবর্তী অনুষঙ্গ হিসেবে পরিবেশিত হত। সবচেয়ে প্রাচীন ও এখনো বিদ্যমান প্রহসন হল "ল্য গার্সোঁ এ লাভোগ্ল" ("বালক ও অন্ধ লোক", ১২৬৬)। এছাড়া শুরুর দিকের অন্যান্য প্রহসনগুলি ধারণা করা হয় ১৪৫০ থেকে ১৫৫০ সালের মধ্যে রচিত। মধ্যযুগীয় অন্যতম প্রসিদ্ধ প্রহসন হল "লা ফার্স দ্য মাইত্র পাতেলাঁ" ("মাস্টার পাতেলাঁর প্রহসন", আনু. ১৪৭০)।
জাপানের এক শতাব্দী পুরনো প্রহসনের ঐতিহ্য রয়েছে, যা "কিওগেন" নামে পরিচিত। এই নাটকগুলি দীর্ঘ ও গুরুগম্ভীর "নোহ" নাটকের মধ্যবর্তী সময়ে হাস্যরস প্রদানের জন্য পরিবেশিত হয়।
উমর শরীফের নিম্নোক্ত মঞ্চনাটকগুলি বেশ জনপ্রিয়:
পঞ্চদশ শতাব্দীতে বিনোদনের ধরন হিসেবে সং, কসরত, ব্যঙ্গচিত্র ও অশোভন আচরণকে বর্ণনা করতে ফ্রান্সে "ফার্স" ("farce") শব্দটি প্রথম ব্যবহার করা হয়। এই বিনোদনের মাধ্যমগুলিতে অভিনয়শিল্পীরা উপস্থিত বুদ্ধি ব্যবহার করে ভাঁড়ামি যোগ করতো, যা পরে লিখিত আকারেও প্রকাশিত হয়। শুরুর সময়ে অন্যতম ফরাসি প্রহসন হল "লা ফার্স দ্য মাইত্র পাতেলাঁ" (আনু. ১৪৭০)। ফরাসি প্রহসন পরবর্তী কালে দ্রুত ইউরোপ জুড়ে ছড়িয়ে যায়, তার অন্যতম উদাহরণ হল ষোড়শ শতাব্দীতে জন হেউডের দুই অঙ্কের নাটক। মলিয়ের তার হাস্যরসাত্মক নাটকগুলিতে প্রহসনের উপাদান ব্যবহার করতেন।
বাংলা ভাষায় প্রহসনের উদ্ভব হয় সংস্কৃত থেকে। উনবিংশ শতাব্দীর শুরুতে বাংলা প্রহসন বিকশিত হতে শুরু করে। এই সময়ে সংস্কৃত প্রহসনের আদলে প্রহসন রচনা করেন রামনারায়ণ তর্করত্ন। পাশ্চাত্য ধারার প্রহসনের আদলে বাংলা ভাষায় সার্থক প্রহসন রচনা করেন মাইকেল মধুসূদন দত্ত।
ব্রিটেনে ষোড়শ শতাব্দীতে জন হেউডের দুই অঙ্কের নাটকে প্রহসনের উপস্থিতি লক্ষ্য করা যায়। উইলিয়াম শেকসপিয়রও তার হাস্যরসাত্মক নাটকগুলিতে প্রহসনের উপাদান ব্যবহার করতেন। ১৮০০ সালের দিকে সব ছোট নাটককে প্রহসন বলা হত, এবং তা মূল নাটকের মধ্যবর্তী সময়ে মঞ্চস্থ হত। উনবিংশ শতাব্দীতে এইসব প্রহসনের নামকরণ না করার কারণে এই প্রহসনগুলির মূল রূপ বিলুপ্ত হয়ে যায়।
ভারতীয় প্রহসনে অশ্লীল উক্তি ও অশ্লীল বিনোদনের প্রাধান্য ছিল এবং নিম্ন শ্রেণির মানুষদের সন্তুষ্ট করার প্রচেষ্টা থাকত। বিদেসিয়া নাটক যেমন লোকনাটকে এই ধরনের প্রহসনের লক্ষ্য করা যেত। "কাশী কে ভাঁড়" ও "শাহপুর কে নক্কাল" ভারতীয় প্রহসনের প্রকৃষ্ট উদাহরণ, যা কেবল অঙ্গভঙ্গিই ও ভাষাগত বিনোদনই নয় বরং যথোপযুক্ত অনুকরণের মধ্যে দিয়ে হাস্যরসের সৃষ্টি করে। মারাঠি ও গুজরাতি ভাষার মঞ্চনাটকে প্রহসন খুবই জনপ্রিয়। ভারতীয় কয়েকটি প্রহসন হল:
সুকাশ ইউনিয়ন

সুকাশ ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ১৩৯.৩৪ কিমি২ (৫৩.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,২৮৮ জন। ইউনিয়নটিতে মোট গ্রামের সংখ্যা ৪৮টি ও মৌজার সংখ্যা ৬১টি।এবং এর ওয়ার্ড সংখ্যা ৯টি
ডাহিয়া ইউনিয়ন

ডাহিয়া ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ১৮৬.৬১ কিমি২ (৭২.০৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৩৯১ জন। ইউনিয়নটিতে মোট গ্রামের সংখ্যা ৩৯টি ও মৌজার সংখ্যা ৫৭টি।
ইটালী ইউনিয়ন

ইটালী ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ১৭২.২৩ কিমি২ (৬৬.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,৮২২ জন। ইউনিয়নটিতে মোট গ্রামের সংখ্যা ৪০টি ও মৌজার সংখ্যা ৫৬টি।
চামারী ইউনিয়ন

চামারী ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ১৪২.৪৫ কিমি২ (৫৫.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,১৪৯ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৩টি।
শেরকোল ইউনিয়ন

শেরকোল ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ৯২.৪৬ কিমি২ (৩৫.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৫৪৬ জন। ইউনিয়নটিতে মোট গ্রামের সংখ্যা ৩২টি ও মৌজার সংখ্যা ২২টি।
এনএক্সটি টেকওভার: পোর্টল্যান্ড

এনএক্সটি টেকওভার: পোর্টল্যান্ড একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০২০ সালের ১৬ই ফেব্রুয়ারি তারিখে মার্কিন যুক্তরাষ্ট্রের অরেগনের পোর্টল্যান্ডের মোডা সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল।
এই অনুষ্ঠানে সর্বমোট ছয়টি ম্যাচ অনুষ্ঠিত হয়েছিল। এই অনুষ্ঠানের সর্বশেষ ম্যাচে এডাম কোল এনএক্সটি চ্যাম্পিয়নশিপ ধরে রাখতে টমাসো চিয়াম্পাকে পরাজিত করেছিল। অন্যান্য শীর্ষস্থানীয় ম্যাচে, রিয়া রিপলি এনএক্সটি নারী চ্যাম্পিয়নশিপ ধরে রাখতে বিয়াঙ্কা বেলেয়ারকে, কিথ লি এনএক্সটি উত্তর আমেরিকান চ্যাম্পিয়নশিপ ধরে রাখতে ডোমিনিক ডাইজাকোভিচকে এবং দ্য ব্রুজারওয়েটস (ম্যাট রিডল এবং পিট ডান) এনএক্সটি ট্যাগ টিম চ্যাম্পিয়নশিপ জয়লাভ করতে দ্য আন্ডিস্পিউটেড এরাকে (ববি ফিশ এবং কাইল ও'রাইলি) হারিয়েছে।
পাঞ্জাব আলী বিশ্বাস

পাঞ্জাব আলী বিশ্বাস যিনি পাঞ্জাব বিশ্বাস নামে পরিচিত। বাংলাদেশের পাবনা জেলার রাজনীতিবিদ ও পাবনা-৪ (আটঘরিয়া-ঈশ্বরদী) আসনের সাবেক সংসদ সদস্য।
পাঞ্জাব আলী বিশ্বাস পাবনা জেলায় জন্মগ্রহণ করেন।
পাঞ্জাব আলী বিশ্বাস পাবনা জেলা আওয়ামী লীগের উপদেষ্টা। তিনি ১৯৮৬ সালের তৃতীয় জাতীয় সংসদ নির্বাচনে জাতীয় সমাজতান্ত্রিক দলের মনোনয়ন নিয়ে পাবনা-৪ (আটঘরিয়া-ঈশ্বরদী) আসন থেকে সংসদ সদস্য নির্বাচিত হয়েছিলেন। পরে আওয়ামী লীগে যোগ দেন।
মনজুর রহমান বিশ্বাস

মঞ্জুর রহমান বিশ্বাস (১৫ এপ্রিল ১৯৫০ - ২০ জুলাই, ২০২৩) বাংলাদেশের পাবনা জেলার রাজনীতিবিদ, মুক্তিযোদ্ধা ও পাবনা-৪ (আটঘরিয়া-ঈশ্বরদী) আসনের সাবেক সংসদ সদস্য।
মঞ্জুর রহমান বিশ্বাস ১৫ এপ্রিল ১৯৫০ সালে পাবনার ইশ্বরদীর চরমিরকামারিতে জন্মগ্রহণ করেন। তার শিক্ষাগত যোগ্যতা এমকম পাশ। তার এক ছেলে ও এক মেয়ে
মঞ্জুর রহমান বিশ্বাস জাতীয় পার্টির মনোনয়নে ১৯৮৮ সালের চতুর্থ জাতীয় সংসদ নির্বাচনে পাবনা-৪ (আটঘরিয়া-ঈশ্বরদী) আসন থেকে সংসদ সদস্য নির্বাচিত হয়ে ছিলেন।
মঞ্জুর রহমান বিশ্বাস ২০ জুলাই, ২০২৩ সালে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন।
সিরাজুল ইসলাম সরদার

সিরাজুল ইসলাম সরদার যিনি সিরাজ সরদার নামে পরিচিত বাংলাদেশের পাবনা জেলার রাজনীতিবিদ ও পাবনা-৪ (আটঘরিয়া-ঈশ্বরদী) আসনের সাবেক সংসদ সদস্য।
সিরাজুল ইসলাম সরদার পাবনা জেলায় জন্মগ্রহণ করেন।
সিরাজুল ইসলাম সরদার পাবনা জেলা বিএনপির সাবেক সভাপতি। তিনি ১৯৯১ সালের পঞ্চম ও ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে পাবনা-৪ (আটঘরিয়া-ঈশ্বরদী) আসন থেকে সংসদ সদস্য নির্বাচিত হয়েছিলেন। জুন ১৯৯৬ ও ২০০১ সালের জাতীয় নির্বাচনে তিনি পরাজিত হয়েছিলেন।
হিতসুজি অ মেগুরু বঁক্যান

হিতসুজি অ মেগুরু বঁক্যান (ভেড়াকে ঘিরে দুঃসাহসিক অভিযান) জাপানি লেখক হারুকি মুরাকামির তৃতীয় উপন্যাস। বইটি প্রথম প্রকাশিত হয় ১৯৮২ সালে জাপানে। ইংরেজিতে প্রথম অনুবাদ করেন, আলফ্রেড বার্নবাউম, ১৯৮৯ সালে। এবং বাংলায় অনুবাদ করেন তানভীর হোসেন, ২০২০ সালে, যেটি রকমারি থেকে প্রকাশিত হয়। বইটি পিনবল, ১৯৭৩ এর একটি স্বকীয় সিকুয়েল। বইটি ১৯৮২ সালের নোমা সাহিত্য নবাগত পুরস্কার জিতে নেয়। 
"আ ওয়াইল্ড শিপ চেজ" বইটিতে মুরাকামি আমেরিকা ও ইংরেজি সাহিত্যের বিষয় বাস্তবতা জাপানি আবহে মিশ্রণ ঘটিয়েছেন, যাতে তিনি দ্বিতীয় বিশ্বযুদ্ধ পরবর্তী জাপানি সাংস্কৃতিক পরিচয়কে আবিষ্কার করতে চেয়েছেন। বইটি আংশিক রহস্য, আংশিক যাদু বাস্তবতার সাথে উত্তরাধুনিক টুইস্ট।
ইউকিও মিশিমার -এর প্যারডি বা পুনলিখন হিশেবে ধরা হয়। 
আপাতদৃষ্টিতে এ গোয়েন্দা গল্পটির কাহিনী আবর্তিত হয় একজন চেইন স্মোকার কথককে, ও ১৯৭৮ সালে টোকিয়ো এবং ‌হ‌োক্বাইদোতে তার অভিযানকে ঘিরে। গল্পটি শুরু হয় যখন কিছুদিন আগে তালাকপ্রাপ্ত চরিত্রটি, বিজ্ঞাপনদাতা প্রতিষ্ঠানে কাজ করা এক লোক, যখন তার কাছে তার পুরোনো বন্ধু 'রেট'-এর পাঠানো একটি মেষসংক্রান্ত ছবি প্রকাশ করে। তার সাথে রহস্যময়ী এক লোক 'বস' পরিচয়ে তার সাথে যোগাযোগ করে, যে জাপানের রাজনৈতিক ও অর্থনৈতিক উচ্চবিত্তের একজন কেন্দ্রীয় শক্তি, যিনি বর্তমানে মৃত্যুর পথে।
"আ ওয়াইল্ড শিপ চেজ " (বাংলা অনুবাদ) - হারুকি মুরাকামি; তানভীর হোসেনের অনুবাদ।
তাজপুর ইউনিয়ন, সিংড়া

তাজপুর ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ৭৫.৬০ কিমি২ (২৯.১৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,২৯২ জন। ইউনিয়নটিতে মোট গ্রামের সংখ্যা ৩২টি ও মৌজার সংখ্যা ২২টি।
সিটি-সাইবার ক্রাইম ইনভেস্টিগেশন

সিটি-সাইবার ক্রাইম ইনভেস্টিগেশন, আগে যা সাইবার সিকিউরিটি অ্যান্ড ক্রাইম বিভাগ নামে পরিচিত ছিল, সাইবার ক্রাইম ইউনিট নামে বেশি পরিচিত, বাংলাদেশ পুলিশের একটি শাখা যা ঢাকা মেট্রোপলিটন পুলিশ এর কাউন্টার টেরোরিজম অ্যান্ড ট্রান্সন্যাশনাল ক্রাইম এর অধীনে পরিচালিত হয়। মহানগরীর সাইবার সন্ত্রাসবাদ এবং সাইবার-অপরাধে টহল, প্রতিরোধ, সনাক্তকরণ এবং তদন্ত করা এই বিভাগটির মূল কাজ।
এই বিভাগটি ২০১৬ সালের ৩ মে এর কার্যক্রম শুরু করে। বাংলাদেশে সাইবার অপরাধ ও সাইবার হুমকির উত্থানের মধ্যে নীতিনির্ধারকরা মহানগরীর জন্য এই নিবেদিত সাইবার অপরাধ বিভাগ চালু করার উদ্যোগ নিয়েছিলেন যা অনলাইন হয়রানি, হ্যাকিং, আর্থিক জালিয়াতি অপরাধ সহ ডিজিটাল অপরাধকে মোকাবেলা করবে।
সাইবার অপরাধ প্রতিরোধ করে ঢাকা মহানগরীর নেটিজেনদের রক্ষা করা।
সাইবার ঘটনা তদন্ত করে ঢাকা মহানগরীর নেটিজেনদের নিরাপদ ও সুরক্ষিত রাখা; সামাজিক মিডিয়া সাইটগুলি, ব্লগগুলি পর্যবেক্ষণ করা এবং জনসচেতনতা বৃদ্ধি করা।
এর সদর দফতর ৩৬ মিন্টো রোড, রমনা, ঢাকাতে অবস্থিত। সাইবার বিভাগ একজন উপ পুলিশ কমিশনারের অধীনে কাজ করে। তাকে দু'জন অতিরিক্ত উপ পুলিশ কমিশনার সহযোগিতা করেন। তারা চারটি দল তদারকি করে, যথা:
এই দলগুলির প্রত্যেকের নেতৃত্বে একজন সহকারী কমিশনার আছেন। এই বিভাগের জন্য অনুমোদিত মোট শক্তিটি অত্যন্ত সীমাবদ্ধ এবং মাত্র ১০০
সাইবার বিভাগ তার হেল্প ডেস্ক, হটলাইন নম্বর, ই-মেইল, হ্যালো সিটি অ্যাপস এবং বিভিন্ন সামাজিক মিডিয়া প্ল্যাটফর্মের পরিষেবা দেয়।
ঢাকা মহানগরীর সাইবার-অপরাধে ক্ষতিগ্রস্থদের তাৎক্ষণিক সহায়তা করার জন্য সাইবার বিভাগের হেল্প ডেস্ক একটি অনন্য উদ্ভাবন। প্রতি মাসে এটি প্রায় ২৫০ জনরও বেশি ক্ষতিগ্রস্থদের সেবা করে।
সাইবার সিকিউরিটি অ্যান্ড ক্রাইম বিভাগের একটি স্টেট অব আর্ট ফরেনসিক ল্যাব রয়েছে যা কেবলমাত্র অভ্যন্তরীণ মামলার জন্য ফরেনসিক মতামত সরবরাহ করে।
২০১৭ সালে এডিসি মোঃ নাজমুল ইসলামকে বাংলাদেশ পুলিশ মেডেল (সেবা) দিয়ে ভূষিত করা হয়েছিল।
১২ ডিসেম্বর ২০১৮ এ এই বিভাগটিকে ডিজিটাল বাংলাদেশ পুরস্কার ২০১৮ দিয়ে ভূষিত করা হয়েছিল।
পুলিশ সপ্তাহে ২০১৯ এ ডিসি মোঃ আলিমুজ্জামানকে বাংলাদেশ পুলিশ মেডেল (সার্ভিস) এবং এডিসি এএফএম আল কিবরিয়া, এসি সাঈদ নাসিরুল্লাহ এবং ইশতিয়াক আহমেদকে রাষ্ট্রপতি পুলিশ মেডেল (সার্ভিস) দিয়ে ভূষিত করা হয়েছিল।
২০২০ সালের পুলিশ সপ্তাহে এসপি মিশুক চাকমা, এসি ধ্রুব জ্যোতির্ময় গোপ এবং পরিদর্শক মোঃ রফিকুল ইসলামকে বাংলাদেশ পুলিশ মেডেল (সেবা) দিয়ে ভূষিত করা হয়।
পার্বতী শংকর রায় চৌধুরী

পার্বতী শঙ্কর রায় চৌধুরী ( রায় পার্বতীশঙ্কর চৌধুরী) (১৮৫০-১৯১৮) তেওতার জমিদার ছিলেন। তেওতা বর্তমানে বাংলাদেশের মানিকগঞ্জ জেলায় অবস্থিত। তিনি একজন পরোপকারী জমিদার ছিলেন। তিনি ১৮৫০ এর দশকের গোড়ার দিকে জন্মগ্রহণ করেছিলেন। তার বাবার নাম জয়শঙ্কর চৌধুরী। তিনি ছিলেন ভাই ও বোনদের মধ্যে বয়সে সবচেয়ে বড়। তেওতা জমিদারী বাংলার অন্যতম বিখ্যাত জমিদারী ছিলো। তাদের পৈতৃক উপাধি ছিল দাশগুপ্ত (দাশ-শর্ম)।
পার্বতী শংকর কলকাতার হিন্দু কলেজ থেকে ডিসটিংশনসহ এন্ট্রান্স পরীক্ষায় উত্তীর্ণ হন ও বৃত্তি লাভ করেন। এখানেই তাঁর শিক্ষা জীবনের ইতি ঘটে এবং তিনি খুব অল্প বয়স থেকেই তেওতার জমিদারীর বৈষয়িক কাজ তত্ত্বাবধানে মনোনিবেশ করেন।
পার্বতী শঙ্কর ছিলেন ব্রিটিশ ইন্ডিয়ান অ্যাসোসিয়েশন, ইন্ডিয়ান অ্যাসোসিয়েশন, ইন্ডিয়ান ন্যাশনাল কংগ্রেস এবং ঢাকা জেলা বোর্ডের সক্রিয় সদস্য ছিলেন। এই অঞ্চলের উপাদান ও অর্থনৈতিক উন্নয়নের জন্য যারা ইন্ডিয়ান ইন্ডাস্ট্রিয়াল অ্যাসোসিয়েশন প্রতিষ্ঠা করেছিলেন, তাদের মধ্যে অন্যতম প্রতিষ্ঠাতা ছিলেন তিনি। অর্থনৈতিক পুনর্গঠন কর্মসূচির অংশ হিসেবে পার্বতী শঙ্কর তেওতা জমিদারি (গোয়ালন্দ, ফরিদপুর এবং অন্যান্য জায়গায়) এর মধ্যে প্রাপ্ত কাঁচামালকে ব্যবহারের চেষ্টা করেছিলেন। তিনি মানিকগঞ্জে রেলপথ সম্প্রসারণের সাথেও যুক্ত ছিলেন। এটি পূর্বে ঢাকা শহর এবং পশ্চিমে গোয়ালন্দো নদীর বন্দরের সাথে সংযুক্ত একটি রেলপথ ছিলো।
পার্বতী শঙ্করকে সবচেয়ে বেশি স্মরণ করা হয় তার ধর্মগোলা পদ্ধতির পথিকৃৎ হিসেবে। প্রাথমিক পর্যায়ে তিনি তার বড় ভাই রাজা শ্যামাশংকর রায় এর সহযোগিতায় খাদ্য ঘাটতি ও দুর্ভিক্ষ দূর করতে সমবায়ের ভিত্তিতে ফসল জমা রাখার জন্য পদ্ধতিটি উদ্ভাবন করেন।। তেওতা জমিদারীর ভিতরে এবং দিনাজপুরসহ অন্যান্য জায়গায় 'ধর্মগোলা' বা শস্য ব্যাংক প্রতিষ্ঠিত হয়েছিল। এই সস্য ব্যাংকের প্রত্যেক সদস্য আট আনা বাৎসরিক চাঁদা জমা দেয়ার পাশাপাশি উৎপাদিত শস্যের উদ্ধৃত্ত অংশও ব্যাংকে জমা প্রদান করতেন। জমাকৃত এ শস্যই ব্যাংকের সদস্যদের মধ্যে সংকটকালে শস্য দানা বা বীজ হিসেবে নতুবা খাদ্য হিসেবে বিতরন করা হতো। প্রতি সদস্য শস্য উৎপাদনের পর গৃহীত প্রতি এক মণ শস্যের বিপরীতে দেড় মণ শস্য ব্যাংকে ফেরত দিতেন। শস্য জমা রাখার টিনের গুদাম নির্মাণ করা হয়েছিলো। তার এই ব্যবস্থাটি খাদ্য সংরক্ষণে সফল হয়েছিল। এই শস্য ব্যাংকগুলি বিংশ শতাব্দীর দ্বিতীয় দশকে আনুষ্ঠানিক সমবায় সমিতি হিসাবে নিবন্ধিত হয়েছিল। পার্বতী শঙ্কর বেশ কয়েকটি নিবন্ধ লিখেছিলেন যাতে তিনি 'ধর্মগোলা' পদ্ধতির প্রাথমিক বৈশিষ্ট্যগুলিই কেবল রূপরেখাই বর্ণনা করেননি, বরং এর বহু গুণাবলী এবং সুবিধাগুলিও স্পষ্টভাবে প্রকাশ করেছেন। ১৯০০ এর প্রথম দশকের গোড়ার দিকে কংগ্রেসের (আইএনসি) বার্ষিক অধিবেশনে তিনি "Indebtedness of the Bengal peasantry" বিষয়ে বক্তব্য রেখেছিলেন।
পার্বতী শঙ্কর রায় ১৯১২ সালে কায়সার-ই-হিন্দ পদক লাভ করেন।
১৯১৮ সালে তিনি কলকাতায় মারা যান।
চৌগ্রাম ইউনিয়ন

চৌগ্রাম ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ৮০.৫২ কিমি২ (৩১.০৯ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৪২১ জন। ইউনিয়নটিতে মোট গ্রামের সংখ্যা ২৭টি ও মৌজার সংখ্যা ৩৫টি।
নেপচুন আবিষ্কার

নেপচুন গ্রহটি সরাসরি পর্যবেক্ষণ হওয়ার আগে থেকেই গাণিতিকভাবে গ্রহটির উপস্থিতিকে পূর্বাভাস দেওয়া হয়েছিল। আরবাইন লে ভারিয়ারের ভবিষ্যদ্বাণী অনুসারে, বড় গ্রহের অস্তিত্বের সত্যতা যাচাই করার জন্য দূরবীক্ষণ দিয়ে পর্যবেক্ষণ করা হয় সেপ্টেম্বর ২৩-২৪ ১৮৪৬ সালের রাতে । বার্লিন অবজারভেটরিতে, জ্যোতির্বিদ জোহান গটফ্রিড গ্যালির সহযোগিতায় ( হেইনরিচ লুই ডি সহায়তা করেছেন ) নিয়ে তার গণনা থেকে কাজ করছেন। এটি ১৯ শতকের বিজ্ঞানের চাঞ্চল্যকর মুহূর্ত এবং নিউটোনীয় মহাকর্ষীয় তত্ত্বের নাটকীয় নিশ্চিতকরণ ছিল। ফ্রান্সোইস আরাগোর যথার্থ বাক্যাংশে বলা হয়েছে - লে ভারিয়ার একটি গ্রহ আবিষ্কার করেছিলেন "তাঁর কলমের বিন্দু দিয়ে"।
আত্মীয় সভা

আত্মীয় সভা ছিল ভারতের একটি দার্শনিক আলোচনা কেন্দ্র। রাজা রামমোহন রায় ১৮১৫ সালে কলকাতায় এই সমিতি প্রতিষ্ঠা করেছিলেন। সমিতির সদস্যরা বিভিন্ন দার্শনিক বিষয়ে বিতর্ক ও আলোচনার অধিবেশন পরিচালনা করার মাধ্যমে অবাধ ও সম্মিলিত চিন্তাভাবনা এবং সামাজিক সংস্কার প্রচার করতেন। ১৮১৫ সালে আত্মীয় সভার প্রতিষ্ঠাকে কলকাতায় আধুনিক যুগের সূচনা হিসাবে বিবেচিত হয়। ১৯২৩ সালে সমিতিটি নিষ্ক্রিয় হয়ে যায়।
প্রকৃত এবং সত্য ধর্ম সম্পর্কে জানতে রাজা রামমোহন রায় ব্যাপক অধ্যায়ন শুরু করেন। বেদ সহ বিভিন্ন হিন্দু ধর্মগ্রন্থ ছাড়াও তিনি আরবিতে মূল কুরআন, হিব্রু ও গ্রিক বাইবেল পাঠ করে ইসলাম, খ্রিষ্টান ধর্ম সহ বিভিন্ন একেশ্বরবাদী ধর্ম সম্পর্কে জ্ঞান লাভ করেন। এসব বই পড়ে তিনি একেশ্বরবাদের প্রতি আকৃষ্ট হন। এছাড়াও হিন্দু ধর্মের বিভিন্ন কুসংস্কার, ধর্মীয় গোঁড়ামি রোধে তিনি সচেষ্ট হন। এসব বিষয়ে আলোচনা করতে তিনি সমমনা বুদ্ধিজীবীদের নিয়ে আত্মীয় সভার আয়োজন করেন।
এই আত্মীয় সভাই পরবর্তীকালে ১৯২৮ সালে ব্রাহ্মসমাজে পরিণত হয়।
ড. দিলীপকুমার বিশ্বাসের ভাষায়,
সভায় প্রধান কার্যক্রম ছিল একেশ্বরবাদী হিন্দু বেদান্তবাদ ও অনুরূপ বিষয়গুলিতে আলোচনা ও বিতর্কের আয়োজন করা। এছাড়াও তারা বিভিন্ন ধর্মীয় এবং সামাজিক সমস্যা সম্পর্কে নিজেদের মধ্যে মতবিনিময় করতেন। মানিকতলায় অবস্থিত রাজা রামমোহন রায়ের বাগানবাড়িতে সাপ্তাহিক আলোচনা সভা অনুষ্ঠিত হতো। এই সমাবেশগুলির মধ্যে বেশিরভাগই অনানুষ্ঠানিক ছিল এবং এই সভাগুলোতে কেবলমাত্র কয়েকজন বাঙালি বুদ্ধিজীবী যোগ দিতেন। এটি কোন আনুষ্ঠানিক প্রতিষ্ঠান ছিল না, এর এবং কোন সদস্যপদ নিবন্ধন পদ্ধতি ছিল না। প্রতি সপ্তাহে একদিন এই সভার আয়োজন হতো। শিবপ্রসাদ মিশ্র এই সভায় বেদপাঠ করতেন এবং গোবিন্দ মালা গান গাইতেন। সভার আলোচনার বিষয়ের মধ্যে অন্যতম ছিল মূর্তি পূজার অসারতা, বর্ণ প্রথা এবং সতীদাহ প্রথা ও বহুবিবাহের কুফলসমূহ এবং বিধবা বিবাহ প্রচলনের গুরুত্ব।
এই সভায় যোগদানকারী উল্লেখযোগ্য কিছু ব্যক্তি হলেন:
শিবপ্রসাদ মিশ্র এবং হরিহরনন্দ তীর্থস্বামী সংস্কৃত পণ্ডিত ছিলেন।
ছাতারদীঘি ইউনিয়ন

ছাতারদিঘী ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ১০৮.৪৮ কিমি২ (৪১.৮৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৪৭৬ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ৩০টি।
রামানন্দ খাজুরা ইউনিয়ন

রামানন্দ খাজুরা ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ১৩৯.৪৭ কিমি২ (৫৩.৮৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৭৬৯ জন। ইউনিয়নটিতে মোট গ্রামের সংখ্যা ৩৫টি ও মৌজার সংখ্যা ৫৫টি।
জোয়াড়ী ইউনিয়ন

জোয়াড়ী ইউনিয়ন বাংলাদেশের নাটোর জেলার বড়াইগ্রাম উপজেলার অন্তর্গত একটি ইউনিয়ন পরিষদ। এটি ১৫৫.৪০ কিমি২ (৬০.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৭,৭০৫ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ২১টি।
বড়াইগ্রাম ইউনিয়ন

বড়াইগ্রাম ইউনিয়ন বাংলাদেশের নাটোর জেলার বড়াইগ্রাম উপজেলার অন্তর্গত একটি ইউনিয়ন পরিষদ। এটি ৫৫.৩২ কিমি২ (২১.৩৬ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪২,৬০২ জন। ইউনিয়নটিতে মোট গ্রামের সংখ্যা ৪৬টি ও মৌজার সংখ্যা ৩৫টি।
জোনাইল ইউনিয়ন

জোনাইল ইউনিয়ন বাংলাদেশের নাটোর জেলার বড়াইগ্রাম উপজেলার অন্তর্গত একটি ইউনিয়ন পরিষদ। এটি ২৫.৩৬ কিমি২ (৯.৭৯ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৮৬৬ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ১৭টি।
নগর ইউনিয়ন, বড়াইগ্রাম

নগর ইউনিয়ন বাংলাদেশের নাটোর জেলার বড়াইগ্রাম উপজেলার অন্তর্গত একটি ইউনিয়ন পরিষদ। এটি ৭৭.৭০ কিমি২ (৩০.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৩,৪৫৪ জন। ইউনিয়নটিতে মোট গ্রামের সংখ্যা ৪২টি ও মৌজার সংখ্যা ৩৬টি।
মাঝগাঁও ইউনিয়ন

মাঝগাঁও ইউনিয়ন বাংলাদেশের নাটোর জেলার বড়াইগ্রাম উপজেলার অন্তর্গত একটি ইউনিয়ন পরিষদ। এটি ৪৭.১৪ কিমি২ (১৮.২০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,৯৭৬ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ১৭টি।
গোপালপুর ইউনিয়ন, বড়াইগ্রাম

গোপালপুর ইউনিয়ন বাংলাদেশের নাটোর জেলার বড়াইগ্রাম উপজেলার অন্তর্গত একটি ইউনিয়ন পরিষদ। এটি ১০৩.৬ কিমি২ (৪০.০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,৪০৫ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১২টি।
চান্দাই ইউনিয়ন

চান্দাই ইউনিয়ন বাংলাদেশের নাটোর জেলার বড়াইগ্রাম উপজেলার অন্তর্গত একটি ইউনিয়ন পরিষদ। এটি ১১৬.৫৫ কিমি২ (৪৫.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৫৮৭ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ২১টি। ইউনিয়নটিতে বর্তমান চেয়ারম্যান মোছাঃ শাহানাজ পারভীন। 
চান্দাই ইউনিয়নে প্রায় ১৫টি গ্রাম রয়েছে।
চান্দাই ইউনিয়নে বেশ কিছু মানসম্মত স্কুল এবং কলেজ রয়েছে।
মাধ্যমিক বিদ্যালয়সমূহ:
সরকারি বিদ্যালয়সমূহ:
মাদ্রাসাসমূহ:
কলেজসমূহ:
চান্দাই ইউনিয়নে দর্শনীয় স্থান তেমন নেই। তবে বেশ কয়েকটি ঐতিহাসিক স্থান রয়েছে।
পাঁকা ইউনিয়ন, বাগাতিপাড়া

পাঁকা ইউনিয়ন বাংলাদেশের নাটোর জেলার বাগাতিপাড়া উপজেলার অন্তর্গত একটি ইউনিয়ন পরিষদ। এটি ৮২.৩৯ কিমি২ (৩১.৮১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,০০৭ জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ২৩টি।
আব্দুল্লাহ ইবন কাইস

আবদুল্লাহ ইবনে কাইস (Κάϊσος, "Kaisos" এবং , গ্রিক উৎসে"Abdelas" ) ছিলেন ৬১০ সালের দিকে বাইজেন্টাইন সাম্রাজ্যের বিরুদ্ধে একজন সক্রিয় উমাইয়া সামরিক নেতা। ৬৭২/৬৭৩ সালের দিকে তিনি কিলিকিয়ার এবং Lycia তে অভিযান নেতৃত্ব দেন , আর সিরিয়া ফিরে আসার আগে সেখানে প্রচন্ড শীত পরে । আল-তাবারির মতে, ৬৭৪/৬৭৫ সালে, তিনি উমাইয়া নৌবাহিনীর অ্যাডমিরাল-ইন-চিফ ছিলেন, তিনি জেনারেল আল-ফাদল ইবনে উবাইদ কে সঙ্গে নিয়ে ক্রিট দ্বীপের বিরুদ্ধে আক্রমণ চালিয়েছিলেন।
Lilie, Ralph-Johannes; Ludwig, Claudia; Pratsch, Thomas; Zielke, Beate (1999). "'Abdallāh ibn Qais (# 12)". Prosopographie der mittelbyzantinischen Zeit: 1. Abteilung (641–867), Band 1: Aaron (# 1) – Georgios (# 2182) (in German). Berlin and Boston: De Gruyter. pp. 4–5. ISBN 978-3-11-015179-4.
বাগাতিপাড়া ইউনিয়ন

বাগাতিপাড়া ইউনিয়ন বাংলাদেশের নাটোর জেলার বাগাতিপাড়া উপজেলার অন্তর্গত একটি ইউনিয়ন পরিষদ। এটি ৭৯.৯০ কিমি (৩০.৮৫ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৫২৮ জন। ইউনিয়নটিতে মোট গ্রামের সংখ্যা ৩৭টি ও মৌজার সংখ্যা ৩১টি।
দয়ারামপুর ইউনিয়ন

দয়ারামপুর ইউনিয়ন বাংলাদেশের নাটোর জেলার বাগাতিপাড়া উপজেলার অন্তর্গত একটি ইউনিয়ন পরিষদ। এটি ৬৫.৫৮ কিমি২ (২৫.৩২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,২৫৪ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ১৯টি।
লালপুর ইউনিয়ন, লালপুর

লালপুর ইউনিয়ন বাংলাদেশের নাটোর জেলার লালপুর উপজেলার অন্তর্গত একটি ইউনিয়ন পরিষদ। এটি ১১০.৮৩ কিমি২ (৪২.৭৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,১৫৯ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ২৫টি।
সুপার শোডাউন (২০২০)

সুপার শোডাউন একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০২০ সালের ২৭শে ফেব্রুয়ারি তারিখে সৌদি আরবের রিয়াদের মোহাম্মদ আব্দু এরিনা অন দ্য বেলেভার্ডে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ডাব্লিউডাব্লিউই সুপার শোডাউন কালানুক্রমিকের অধীনে প্রচারিত তৃতীয় এবং ডাব্লিউডাব্লিউই-এর ১০ বছরের অংশীদারিত্বের অধীনে সৌদি ভিশন ২০৩০ সমর্থন করে পঞ্চম অনুষ্ঠান ছিল।
প্রাক-প্রদর্শনে একটি সহ মূল অনুষ্ঠান মিলিয়ে মোট ১০টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে গোল্ডবার্গ "দ্য ফিন্ড" ব্রেই ওয়াটকে হারিয়ে ডাব্লিউডাব্লিউই ইউনিভার্সাল চ্যাম্পিয়নশিপ জয়লাভ করেছিল, ওয়াটের "দ্য ফিন্ড" চরিত্রের অধীনে প্রথম হার ছিল। ডাব্লিউডাব্লিউই হল অফ ফেমে অন্তর্ভুক্ত হওয়ার পর গোল্ডবার্গ বিশ্ব চ্যাম্পিয়নশিপজয়ী প্রথম কুস্তিগির হয়েছিলেন। অন্যান্য শীর্ষস্থানীয় ম্যাচে, ব্রক লেজনার ডাব্লিউডাব্লিউই চ্যাম্পিয়নশিপ ধরে রাখতে রিকোশেকে, বেইলি ডাব্লিউডাব্লিউই স্ম্যাকডাউন নারী চ্যাম্পিয়নশিপ ধরে রাখতে নাওমিকে (যা সৌদি আরবে প্রথম নারী চ্যাম্পিয়নশিপ ম্যাচ ছিল) এবং রোমান রেইন্স স্টিল কেজ ম্যাচে কিং করবাইনকে হারিয়েছে। দ্য আন্ডারটেকার সকলকে অবাক করে দিয়ে একজন অঘোষিত প্রবেশকারী হিসেবে গন্টলেট ম্যাচে অংশগ্রহণ করেছিলেন এবং উক্ত ম্যাচের শেষ পর্যন্ত এ জে স্টাইলস হারিয়ে তুয়াইক ট্রফি জয়লাভ করেছিলেন।
আদনান

আদনান হলেন আদনানি আরবদের প্রথাগত পূর্বপুরুষ। আদনানের বংশধররা দক্ষিণ আরবের কাহতানী আরবদের বিপরীতে উত্তরাঞ্চলীয়, পশ্চিম ও মধ্য আরবে বাস করতো।
সাধারণ মত অনুসারে, আদনান ছিলেন ইসমাইলি আরবদের পিতা যারা পশ্চিম ও উত্তর আরবে বসবাস করতেন। তিনি ইব্রাহিমের পুত্র ইসমাইলের বংশধর। বংশগতিবিদরা বিশ্বাস করেন যে, আদনান হলেন উত্তর আরব এবং ইরাকসহ পশ্চিম উপকূল বরাবর অনেক ইসমাইল পরিবারগোষ্ঠীর জনক। 
আদনান এর কথা বিভিন্ন প্রাক-ইসলামী কবিতায় যেমন প্রাক-ইসলামিক কবি: "লুবাইব ইবনে রাবিয়া" এবং "আব্বাস ইবনে মিরদাস" এদের কবিতায় তার কথা উল্লেখ করেন। 
আদনানকে প্রাক-ইসলামী আরবরা আরব উপজাতির পিতৃপুরুষদের মধ্যে সম্মানিত পিতা হিসাবে দেখত এবং তারা আদনানের কথা বলে তাদের বংশকে অন্য কাহতানি উপজাতির বিরুদ্ধে গর্ব করার জন্য ব্যবহার করতো। কারণ কাহতানীরা আদনানীদের মধ্যে সংখ্যালঘু ছিল। 
বিভিন্ন সামুদিক শিলালিপিতে আদনানের নামটি বহুবার পাওয়া গেছে বলে বলা হয়, তবে তা বিশদভাবে নয়। কিছু কিছু নাবাতাইনরা(নাবিওথ ছিলেন ইসমাইল(আ) এর প্রথম পুত্র) তাকে "আবদ আদনান" " (আদনানের দাস) নামে ডাকতো। সম্মানিত ব্যক্তিত্ব হিসাবে তাঁকে কেউ উপাসনা করতো বলে নির্দিষ্ট কোনও প্রমাণ পাওয়া যায়নি। 
দ্বিতীয় নেবুচাদনেজার ব্যাবিলনে ফিরে আসার পরে আদনান মারা যান। আদনানের মৃত্যুর পর তাঁর পুত্র মা'দ মধ্য-পশ্চিম অঞ্চল হিজাজ এ আসেন। 
ইসলামী মতানুসারে, নবী মুহাম্মাদ আদনান বংশ থেকে আগত। অনেক সুত্রের মাধ্যমে এও জানা গেছে যে আদনান মুহাম্মদের আগমনের পূর্বাভাস দিয়েছিলেন এবং তার উত্তরসূরীদের অনুসণের নির্দেশ দিয়েছিলেন। " জাজিরা শাসন করেছেন এমন ব্যক্তি এবং মুহাম্মদের পূর্বপুরুষ ছিলেন বলে বলা হয় তাদের তালিকা নিচে দেওয়া হল।"
রাজা (১৯৭২-এর চলচ্চিত্র)

রাজা () হচ্ছে ১৯৭২ সালে মুক্তিপ্রাপ্ত একটি তামিল চলচ্চিত্র। সি. ভি. রাজেন্দ্রর পরিচালনায় এই চলচ্চিত্রটি ছিলো হিন্দি চলচ্চিত্র "জনী মেরা নাম" (১৯৭০)-এর পুনঃনির্মাণ যেখানে হিন্দি চলচ্চিত্র জগতের চিরসবুজ অভিনেতা দেব আনন্দ অভিনয় করেছিলেন।
"রাজা"তে ছিলেন শিবাজি গণেশন, জয়রাম জয়ললিতা, মেজর সুন্দররাজন, পান্ডারি বাঈ, কে. বালাজি সহ আরো অনেকে। এম এস বিশ্বনাথন ছিলেন চলচ্চিত্রটির সঙ্গীত পরিচালক।
চলচ্চিত্রটির গানগুলোর সুর করেছিলেন এম এস বিশ্বনাথন।
বসু পরিবার (১৯৫২-এর চলচ্চিত্র)

বসু পরিবার ১৯৫২ সালের একটি বাংলা চলচ্চিত্র নির্মল দে পরিচালনা করেন। প্রধান চরিত্রে অভিনয় করেছেন সাবিত্রী চট্টোপাধ্যায়, উত্তম কুমার এবং সুপ্রিয়া দেবী। এই ছবিটি ১১ এপ্রিল ১৯৫২ সালে মুক্তি পেয়েছিল। এই ছবিটিতে বাঙালি অভিনেত্রী সুপ্রিয়া দেবীর প্রথম ছবি। এটি উত্তম কুমার অভিনীত প্রথম সফল সিনেমাগুলির মধ্যে একটি। এই ছবিটিকে হিন্দিতে "হাম হিন্দুস্তানি" নামে পুনর্নির্মাণ করা হয়েছিল।
একটি পাটকলে চাকরি হবার কারণে সীতেশকে তার ভাই নীতেশ এবং ভগ্নিপতির থেকে দূরে চলে যেতে হয়। তার বিয়ের প্রস্তাব আসতে থাকে এবং সহকর্মীরা তাকে তাদের মেয়ের স্বামী বানানোর চেষ্টা করে। সে যখন প্রেমে পড়ে এবং মেয়ের বাবা তখন তাকে গ্রহণ করে না। তারপর কি ঘটবে?
ইটোরো সম্প্রদায়

ইটোরো অথবা ইডোলো হচ্ছে পাপুয়া নিউগিনির উপজাতীয় গোষ্ঠী। বসাবি রাজ্যের উত্তর-পূর্বদিকে এই জাতির বসবাস। এই গোষ্ঠীর তরুণ এবং পুরুষদের মধ্যে যে সম্পর্ক তার জন্য এরা নৃতাত্ত্বিকদের কাছে খুবই সুপরিচিত। ইতোরো গোষ্ঠী বিশ্বাস করে, পরিপক্ব এবং শক্তিশালী পুরুষ হওয়ার জন্য তরুণদের পুরুষদের বীর্য গলাধঃকরণ করতে হবে।
ইটারো জনগোষ্ঠীর বিশ্বাস করা তারা প্রত্যেকেই নির্দিষ্ট পরিমাণে জীবনীশক্তি ধারণ করে; যার সম্পূর্ণটাই নিহিত আছে বীর্যতে। এই জীবনীশক্তি একজন থেকে অপরজনে প্রবাহিত হয় সঙ্গমের মাধ্যমে। সঙ্গমের পর নারী যদি সন্তান জন্ম দিতে না পারে তবে তাকে জীবনীশক্তির নাশকারী হিসেবে অভিহিত করা হয়। ধীরে ধীরে কোনো মানুষ যখন বয়স্ক হয় এবং তাদের শরীর আস্তে আস্তে দুর্বল হয়, সেই মানুষের জীবনীশক্তি হ্রাস পাচ্ছে বলে বিশ্বাস করা হয় ইটোরো জনগোষ্ঠীতে।
২০০৯ খ্রিষ্ঠাব্দে,ন্যাশনাল জিওগ্রাফির সোসাইটির প্রতিবেদন অনুসারে ১৬৬৮ জনেরও কম মানুষ ইটোরো ভাষায় কথা বলেন।
ও নেইল এবং কট্টাক যুক্তি দেন, বেশিরভাগ পুরুষকে বিবাহ করতে হয় এবং তাদের স্ত্রীর সাথে বিষমকামী সম্পর্ক তৈরি করতে হয়। তবে এই গোষ্ঠীর মানুষেরা মনে করেন বিষমকামী যৌন সম্পর্কের ফলে তাদের মৃত্যুর সময় ত্বরান্বিত হবে পক্ষান্তরে সমকামী যৌন সম্পর্কের ফলে তাদের মৃত্যুর সময় দীর্ঘায়িত হবে। তারা বিষমকামী যৌন সম্পর্ক করে শুধুমাত্র প্রজননের জন্য।